Χρήστος Βελώνης

Ο **Χρήστος Βελώνης** (21 Απριλίου 1978) είναι Έλληνας βετεράνος ποδοσφαιριστής και νυν προπονητής ποδοσφαίρου. Γεννήθηκε στο Μόναχο της Γερμανίας  και σε μικρή ηλικία εγκαταστάθηκε με την οικογένεια του στην Κατερίνη όπου και ξεκίνησε την καριέρα του στον τοπικό **Εφεσσιακό** και λίγο αργότερα έπαιξε στον **Μακεδονικό Νέας Εφέσσου** που προήρθε  από τη συγχώνευση των ομάδων της Νέα Έφεσος Πιερίας. 

Επόμενο σκαλί στην καριέρα του, υπήρξε ο Πιερικό με τη φανέλα του οποίου διέπρεψε αγωνιζόμενος μέχρι το καλοκαίρι του 2003 , με εξαίρεση το εξάμηνο πέρασμά του, στις αρχές της σεζόν 2001/02, από τον Παναιγιάλειο. 

Το καλοκαίρι του 2003 μεταπήδησε στον Αγροτικό Αστέρα, που συμμετείχε στο πρωτάθλημα της Β΄ Εθνικής. Πολύ γρήγορα εκμεταλλεύθηκε τις ευκαιρίες που του δόθηκαν και εξελίχθηκε στον πρώτο σκορ της ομάδας, με 17 τέρματα σε 35 αγώνες πρωταθλήματος.

Αποτέλεσμα της προσπάθειας του, η ανάδειξή του ως αγαπημένου παίκτη της κερκίδας και η μεταγραφή του, το καλοκαίρι του 2004, στον  Άρη Θεσσαλονίκης  και το πρωτάθλημα της Α’ Εθνικής. Η έλευση πολλών νέων παικτών τον κράτησε μακριά από την βασική 11άδα και έτσι κατά τη χειμερινή μεταγραφική περίοδο της σεζόν 2004/05 παραχωρήθηκε ως δανεικός στο Εθνικό Αστέρα για το δεύτερο μισό της αγωνιστικής περιόδου.

Μετά από 15 συμμετοχές και 2 γκολ στην Καισαριανή, επέστρεψε στο Χαριλάου αγωνίστηκε ως βασικός επιθετικός σε 19 ματς με τη φανέλα των «κιτρίνων» σημειώνοντας παράλληλα και 2 τέρματα μεταξύ των οποίων και το καθοριστικό γκολ στο 92ο λεπτό της αναμέτρησης, στις 30 Απριλίου του 2006, όταν ο Άρης πήγε στο «Σταύρος Μαυροθαλασσίτης» να παίξει με το Χαϊδάρι επιδιώκοντας μόνο τη νίκη για να κατακτήσει την επάνοδο στην Α' Εθνική.

Στο αρχές της μεταγραφικής περιόδου του Ιανουαρίου 2007 αποδεσμεύθηκε από τον Άρη.

Με τη φανέλα του Άρη αγωνίστηκε συνολικά 24 φορές (3 συμμετοχές στη Super League , 19 στη Β΄ Εθνικής, μια για το θεσμό του Κυπέλλου Ελλάδας ενώ πραγματοποίησε και μια συμμετοχή στο Κύπελλο ΟΥΕΦΑ στον εκτός έδρας αγώνα της ομάδας του με την Ρόμα, στις 15 Σεπτεμβρίου 2005. 

Συνέχισε να ματώνει τα δίχτυα ως παίκτης του [Μεσσηνιακού] για ενάμιση χρόνο και ακολούθως για μια διετία (2008-10) στον νεοφώτιστο στη Γ’ Εθνική, [Φ.Α.Σ. Πυρσός Γρεβενών|Πυρσός Γρεβενών  για να ολοκληρώσει την καριέρα του ως ποδοσφαιριστής στους Πόντιους Κατερίνης.

Όντας πλέον κάτοχος προπονητικού διπλώματος UEFA B, επανέκαμψε προσωρινά στα ερασιτεχνικά γήπεδα, με τη διπλή ιδιότητα παίκτη-προπονητή, φορώντας διαδοχικά τη φανέλα του Άρη Κοκκινοπλιτών , του Ταύρο Ελάφου  και ξανά του Άρη Κοκκινοπλιτών,στην προσπάθεια της ομάδας για την άνοδο στην Α' κατηγορία της ΕΠΣ Πιερίας. 
 
Παράλληλα προχώρησε στη δημιουργία Ακαδημίας ποδοσφαίρου στην Κατερίνη, με την ονομασία "Olympian Sports Arena".

Μετά από μία επιτυχημένη θητεία στην ΑΕ Καρίτσας, με τους “κιτρινόμαυρους” να παραμένουν στην Α’ κατηγορία της ΕΠΣ Πιερίας, το καλοκαίρι του 2022 ανέλαβε την τεχνική ηγεσία του Ερμή Εξοχής στη Β’ κατηγορία της ΕΠΣ Πιερίας.  και μετέπειτα τον Κεραυνό Μακρυγιάλου.

Στις 4 Δεκεμβρίου 2025, ο  Βελώνης, επέστρεψε στον Πιερικό, ως ο νέος τιμ μάνατζερ του συλλόγου .
## Παραπομπές


## Εξωτερικοί σύνδεσμοι
*Το προφίλ του Χ.Βελώνη στο transfermarkt.com

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Πιερικού
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Μεσσηνιακού